कुछ देर बाद दो कार में सवार गैंग के सदस्य बच्चा लेकर मौके पर पहुंचे। बदमाशों के वहां पहुंचते ही पुलिस ने जहांगीर और एक कार में सवार गैंग की तीन महिला सदस्यों को पकड़ लिया। वहीं, उनके पास से 10-12 दिन का एक बच्चा भी बरामद हुआ। जबकि दूसरी कार पर सवार लोग भागने में सफल हो गए। नवजात काफी कमजोर लग रहा था। लिहाजा इलाज के लिए उसे तुरंत कलावती सरन हॉस्पिटल में भर्ती कराया गया। एक वरिष्ठ पुलिस अधिकारी के मुताबिक, पकड़ा गया मुख्य एजेंट मोहम्मद जहांगीर इंद्रपुरी जेजे कॉलोनी का रहने वाला है। पूछताछ में पता चला कि गैंग के तार साऊथ दिल्ली स्थित एक आवीएफ सेंटर से भी जुड़े हैं। जिसके बाद क्राइम ब्रांच की टीम ने सेंटर के मैनेजर को धर दबोचा।